|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, fakss 64497730, e-pasts: dome@gulbene.lv, www.gulbene.lv  ­­­­­­­­­­­­­­­ | | |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2020.gada 30.decembrī** | **Nr. GND/2020/1226** |
|  | **(protokols Nr.22; 130.p)** |

**Par Gulbenes novada domes 2020.gada 30.decembra saistošo noteikumu Nr.33 „Grozījumi Gulbenes novada domes 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam” izdošanu**

Izskatot sagatavotos Gulbenes novada pašvaldības 2020.gada 30.decembra saistošos noteikumus Nr.33 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam””, pamatojoties uz likuma “Par pašvaldībām” 21.panta pirmās daļas 2.punktu, kas nosaka, ka tikai dome var apstiprināt budžetu, budžeta grozījumus un pārskatus par budžeta izpildi, kā arī saimniecisko un gada publisko pārskatu un 46.pantu, kas nosaka, ka pašvaldība patstāvīgi izstrādā un izpilda pašvaldības budžetu, likumu “Par pašvaldību budžetiem” un Finanšu komitejas ieteikumu , atklāti balsojot: ar 11 balsīm "Par" (Andis Caunītis, Gunārs Ciglis, Guntis Princovs, Indra Caune, Intars Liepiņš, Lāsma Gabdulļina, Normunds Audzišs, Normunds Mazūrs, Stanislavs Gžibovskis, Valtis Krauklis, Zintis Mezītis), "Pret" – 4 (Anatolijs Savickis, Andris Vējiņš, Guna Pūcīte, Larisa Cīrule), "Atturas" – 1 (Ilze Mezīte), Gulbenes novada dome NOLEMJ:

1. IZDOT Gulbenes novada domes 2020.gada 30.decembra saistošos noteikumus Nr.33 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam””, saskaņā ar pielikumu.
2. Gulbenes novada domes 2020.gada 30.decembra saistošos noteikumus Nr.33 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”” publicēt pašvaldības mājaslapā internetā.
3. Gulbenes novada domes 2020.gada 30.decembra saistošos noteikumus Nr.33 “Grozījumi Gulbenes novada pašvaldības 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”” triju dienu laikā nosūtīt Vides aizsardzības un reģionālās attīstības ministrijai zināšanai.
4. Saistošie noteikumi stājas spēkā nākošajā dienā pēc to parakstīšanas un tie ir brīvi pieejami Gulbenes novada pašvaldības ēkā Ābeļu ielā 2, Gulbenē, Gulbenes novadā.

Gulbenes novada domes priekšsēdētājs N.Audzišs

|  |  |  |
| --- | --- | --- |
|  | Gulbenes_nov MB400 |  |
| **GULBENES NOVADA PAŠVALDĪBA** | | |
| Reģistrācijas numurs 90009116327 | | |
| Ābeļu iela 2, Gulbene, Gulbenes novads, LV-4401 | | |
| Tālrunis 64497710, fakss 64497730, e-pasts: [dome@gulbene.lv](mailto:dome@gulbene.lv), [www.gulbene.lv](http://www.gulbene.lv) | | |

Gulbenē

|  |  |
| --- | --- |
| **2020.gada 30.decembrī** | **Saistošie noteikumi Nr. 33** |
|  | **(protokols Nr.22, 130.p.)** |

**Grozījumi Gulbenes novada domes 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”**

Izdoti saskaņā ar likuma „Par pašvaldībām” 21.panta pirmās daļas 2.punktu, 46.pantu un likuma „Par pašvaldību budžetiem” 16. un 17.pantiem

1. APSTIPRINĀT Gulbenes novada pašvaldības pamatbudžetu 2020.gadam – ieņēmumos **30 149 480** euro apmērā, izdevumos **34 137 042** euro apmērā, finansēšanā **3 987 562** euro, saskaņā ar 1.pielikumu.

2. APSTIPRINĀT Gulbenes novada pašvaldības pamatbudžeta 2020.gadam ieņēmumus, izdevumus un finansēšanu pa struktūrvienībām saskaņā ar 2.pielikumu.

3. NOTEIKT, ka Gulbenes novada pašvaldības Ekonomikas nodaļai un Grāmatvedības nodaļai ir tiesības finansēt pārvaldes, iestādes un pasākumus proporcionāli Gulbenes novada pašvaldības budžeta ieņēmumu izpildei, nepārsniedzot budžeta izdevumos paredzētās summas.

4. NOTEIKT, ka budžeta izpildītāji ir atbildīgi par to, lai piešķirto līdzekļu ietvaros nodrošinātu efektīvu, lietderīgu un racionālu pašvaldības budžeta līdzekļu izlietojumu un lai izdevumi pēc naudas plūsmas nepārsniedz attiecīgajam mērķim tāmē plānotos pašvaldības budžeta izdevumus atbilstoši ekonomiskajām un funkcionālajām kategorijām.

5. NOTEIKT, ka Gulbenes novada pašvaldības Ekonomikas nodaļai budžeta ieņēmumu neizpildes gadījumā jāveic budžeta grozījumi, samazinot izdevumu daļu.

6. NOTEIKT, ka Gulbenes novada pašvaldības Ekonomikas nodaļai un Grāmatvedības nodaļai saskaņā ar noslēgtajiem kredītlīgumiem 2020.gadā jānodrošina bankas un valsts kases kredītu un kredītu procentu samaksa.

7. NOTEIKT, ka novada pārvalžu, iestāžu un pasākumu tāmēs jāparedz izdevumi, kas nepieciešami, lai segtu iepriekšējo periodu parādus par saņemtajām precēm un pakalpojumiem.

Gulbenes novada domes priekšsēdētājs N.Audzišs

Sagatavoja: A.Rauza, S.Mickeviča

|  |  |
| --- | --- |
| Gulbenes_nov MB400 |  |
| **GULBENES NOVADA PAŠVALDĪBA** | |
| Reģ. Nr. 90009116327 | |
| Ābeļu iela 2, Gulbene, Gulbenes nov., LV-4401 | |
| Tālrunis 64497710, fakss 64497730, e-pasts: dome@gulbene.lv, www.gulbene.lv  ­­­­­­­­­­­­­­­ | |

**Paskaidrojuma raksts**

**Gulbenes novada domes 2020.gada 30.decembra saistošajiem noteikumiem Nr. 33**

**Grozījumi Gulbenes novada domes 2020.gada 24.janvāra saistošajos noteikumos Nr.1 “Par Gulbenes novada pašvaldības budžetu 2020.gadam”**

Gulbenes novada pašvaldība veikusi Gulbenes novada pašvaldības budžeta 2020.gadam analīzi. Analīze veikta budžeta ieņēmumu, izdevumu un finansēšanas daļā. Ņemot vērā Gulbenes novada domes pieņemtos lēmumus, Gulbenes novada pašvaldības iestāžu un struktūrvienību noslēgtos līgumus un budžeta izpildes atskaites, kā arī situāciju valstī saistībā ar Covid-19 vīrusa izplatību un mācību procesa nodrošināšanu, ir sagatavoti Gulbenes novada pašvaldības 2020.gada budžeta grozījumi.

***Gulbenes novada pašvaldības ieņēmumi***

Gulbenes novada pašvaldības budžeta ieņēmumu palielinājums par 889 577 *euro*.

|  |  |  |  |
| --- | --- | --- | --- |
| **Ieņēmumi** | **Apstiprināts 2020. gadam uz 24.09.2020., *euro*** | **Grozījumi (+/-), *euro*** | **Apstiprināts 2020. gadam uz 30.12.2020., *euro*** |
| Ienākuma nodokļi | 10 270 539 | 0 | 10 270 539 |
| Īpašuma nodokļi | 1 270 322 | 0 | 1 270 322 |
| Nodokļi par pakalpojumiem un precēm | 120 884 | 33 930 | 154 814 |
| Ieņēmumi no uzņēmējdarbības un īpašuma | 100 000 | 0 | 100 000 |
| Valsts (pašvaldību) nodevas un kancelejas nodevas | 14 800 | 0 | 14 800 |
| Naudas sodi un sankcijas | 6 000 | 0 | 6 000 |
| Pārējie nenodokļu ieņēmumi | 23 500 | 0 | 23 500 |
| Ieņēmumi no valsts (pašvaldību) īpašuma iznomāšanas, pārdošanas un no nodokļu pamatparāda kapitalizācijas | 395 500 | 0 | 395 500 |
| No valsts budžeta daļēji finansētu atvasinātu publisku personu un budžeta nefinansētu iestāžu transferti | 9 395 | 3 635 | 13 030 |
| Valsts budžeta transferti | 14 394 756 | 741 804 | 15 136 560 |
| Pašvaldību budžetu transferti | 317 365 | 35 175 | 352 540 |
| Budžeta iestāžu ieņēmumi | 2 336 842 | 75 033 | 2 411 875 |
| **KOPĀ** | **29 259 903** | **889 577** | **30 149 480** |

Būtiskākās plānoto ieņēmumu izmaiņas:

* palielināti saņemtie dabas resursu nodokļa ieņēmumi par 33 930 *euro*, kas novirzīti izdevumu segšanai pēc pieņemtajiem domes lēmumiem;
* saņemts starpposma maksājums projektam 5.6.2. "Uzņēmējdarbības attīstība Gulbenes novadā”, novirzīts aizņēmuma atmaksai 42 744 *euro* apmērā;
* saņemta mērķdotācija audžuģimenei bērna uzturnaudas palielināšanai 7 700 *euro* apmērā;
* saņemta mērķdotācija “Algotajiem pagaidu sabiedriskajiem darbiem” 17 430 *euro* apmērā;
* saņemta mērķdotācija izglītībai - attālinātajām mācībām 8 796 *euro* apmērā;
* saņemts finansējums projektam “Pakalpojumu infrastruktūras attīstība deinstitucionalizācijas plānu īstenošanai Gulbenes novadā” (“Dienas aprūpes centrs un specializētas darbnīcas personām ar garīga rakstura traucējumiem (Dzirnavu iela 7A)”, “Ģimeniskai videi pietuvināts pakalpojums (Stāķi 11), “Grupu dzīvokļa pakalpojums (Tirza, doktorāts)”) 254 793 *euro* apmērā;
* saņemts finansējums projektam “Sociālo pakalpojumu atbalsta sistēmas pilnveide, Nr.9.2.2.2./16/I/001” 16 288 *euro* apmērā;
* saņemts finansējums projektam “Zivju resursu aizsardzības pasākumu ieviešana Gulbenes novadā” 31 071 *euro* apmērā;
* saņemts finansējums projektam “Roku rokā” 3 864 *euro* apmērā;
* saņemts finansējums projektam “Sākums sadarbībai virtuālām mācībām” (“START-UP though Virtual Learning cooperation”) 23 347 *euro* apmērā;
* saņemts finansējums projektam “Atklāšanas spēks” (“The Power of Discovery”) 17 853 *euro* apmērā;
* saņemts finansējums projektam “Izglītojoši iekļaujoši izlaušanās piedzīvojumi skolām un jauniešiem” 137 789 *euro* apmērā;
* saņemts finansējums projektam “Darīt, attīstīt, dot” (“Do, develop, donate”) 30 300 *euro* apmērā;
* saņemts finansējums projektam “Ņem līdzi Sadarboties” (“Take2 Collabor-Action”) 17 851 *euro* apmērā;
* saņemts finansējums projektam “Ļauj skanēt” 11 760 *euro* apmērā;
* saņemts finansējums projektam “Ienākt/Iepilināt” (“DROP IN”) 11 368 *euro* apmērā;
* saņemts finansējums projektam “Mēs esam lepni, ka esam Eiropas pilsoņi” 29 385 *euro* apmērā;
* palielināts saņemtais finansējums projektam “Atbalsts priekšlaicīgas mācību pārtraukšanas samazināšanai” 57 198 *euro* apmērā;
* palielināts saņemtais finansējums projektam “Europe Direct” 5 600 *euro* apmērā;
* palielināts saņemtais finansējums projektam “Low TEMP” 13 893 *euro* apmērā;
* palielināts saņemtais finansējums projektam “Ezeru un Pededzes upes apsaimniekošanas plānu izstrāde” 8 903 *euro* apmērā;
* palielināts saņemtais finansējums projektam “PROTI un DARI!” 2 539 *euro* apmērā;
* palielināts saņemtais finansējums “Asistenta pakalpojumu nodrošināšanai personām ar invaliditāti” 7 099 *euro* apmērā;
* grozīti plānotie ieņēmumi mājokļu apsaimniekošanā – saņemtie ieņēmumi par īri un apsaimniekošanu, saņemtie parādi;
* samazināti plānotie biļešu ieņēmumi kultūras un tautas namos par 22 962 *euro*, samazinot arī plānotos izdevumus šim mērķim;
* palielināti plānotie ieņēmumi Gulbenes novada pašvaldības aģentūras "Gulbenes tūrisma un kultūrvēsturiskā mantojuma centrs" struktūrvienībai “Stāmerienas pils” 8 956 *euro* apmērā;
* palielināti saņemtie ieņēmumi 17 000 *euro* apmērā par sniegtajiem pakalpojumiem Sociālās aprūpes centrā “Jaungulbenes alejas”.

***Gulbenes novada pašvaldības izdevumi***

Gulbenes novada pašvaldības izdevumu palielinājums par 517 431 *euro*.

Gulbenes novada pašvaldības izdevumu sadaļā precizēti izdevumi pa funkcionālajām kategorijām un ekonomiskās klasifikācijas kodiem, kā arī plānoto ieņēmumu palielinājums/samazinājums attiecīgi koriģēts izdevumu sadaļā palielinot/samazinot izdevumu pozīcijas. Budžeta tāmju izpildītāji ir atbildīgi par noteikto normu ievērošanu un, atbilstoši savai kompetencei, nodrošina budžeta izpildi un kontroli, kā arī pašvaldības budžeta līdzekļu efektīvu, lietderīgu un ekonomisku izlietošanu atbilstoši paredzētajiem mērķiem, nepārsniedzot budžetā apstiprināto apropriāciju.

Gulbenes novada pašvaldības budžeta 2020.gadam grozījumi atbilstoši funkcionālajām kategorijām:

|  |  |  |  |
| --- | --- | --- | --- |
| **Izdevumi** | **Apstiprināts 2020.gadam uz 24.09.2020., *euro*** | **Grozījumi (+/-), *euro*** | **Apstiprināts 2020. gadam uz 30.12.2020., *euro*** |
| Vispārējie valdības dienesti | 2 378 354 | -13 217 | 2 365 137 |
| Sabiedriskā kārtība un drošība | 227 381 | 6 685 | 234 066 |
| Ekonomiskā darbība | 3 538 592 | -142 524 | 3 396 068 |
| Vides aizsardzība | 395 564 | 34 256 | 429 820 |
| Teritoriju un mājokļu apsaimniekošana | 4 826 398 | -78 173 | 4 748 225 |
| Veselība | 286 030 | 1 974 | 288 004 |
| Atpūta, kultūra un reliģija | 3 437 287 | -37 489 | 3 399 798 |
| Izglītība | 14 291 808 | 408 438 | 14 700 246 |
| Sociālā aizsardzība | 4 238 197 | 337 481 | 4 575 678 |
| **KOPĀ** | **33 619 611** | **517 431** | **34 137 042** |

Ņemot vērā to, ka apstiprinot Gulbenes novada pašvaldības budžetu 2020.gadam, transporta pakalpojumu un transportlīdzekļu remontdarbi apstiprināti Īpašumu pārraudzības nodaļā, budžeta grozījumos izdevumi šiem mērķiem tiek precizēti pa struktūrvienībām, iestādēm pēc fakta (samazinot Īpašumu pārraudzības plānotos izdevumus un palielinot attiecīgās iestādes/struktūrvienības izdevumus pēc fakta).

*Vispārējie valdības dienesti (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* ņemot vērā izmaksāto atlīdzību, komisiju darbu, savstarpēji grozīts iestādes finansējums pa ekonomiskās klasifikācijas kodiem vai atlīdzības plāns pa iestādēm/struktūrvienībām;
* samazināti plānotie izdevumi automašīnu iegādei 21 000 euro apmērā, plānojot to kā atlikumu uz 2021.gadu (ņemot vērā nesekmīgos iepirkumus).

*Sabiedriskā kārtība un drošība (būtiskākie grozījumi):*

* transportlīdzekļu remontdarbu izmaiņas pēc fakta;
* ņemot vērā izmaksāto atlīdzību un darbu saistībā ar Covid-19 vīrusa izplatību, nepieciešamo drošības pasākumu nodrošināšanu, palielināts finansējums atlīdzībai gan savstarpēji grozot iestādes finansējumu pa ekonomiskās klasifikācijas kodiem, gan atlīdzības plāns pa iestādēm/struktūrvienībām.

*Ekonomiskā darbība (būtiskākie grozījumi):*

* savstarpēji grozīti ceļu uzturēšanas izdevumi pa struktūrvienībām;
* saņemts aizņēmums ceļu posmam Ušuri – Siltais 66 564 *euro* apmērā;
* samazināts plānotais aizņēmums “Baložu ielas pārbūvei” 91 467 *euro* apmērā un palielināti izdevumi Baložu ielai, plānojot izdevumus par izlīguma slēgšanu civillietā;
* samazināti plānotie izdevumi 32 300 *euro* apmērā Gulbenes novada pašvaldības sabiedrisko attiecību īstenošanai, plānojot atlikumu uz 2021.gadu mārketinga stratēģijas izstrādei un mājas lapas dizaina izstrādei un pielāgošanai mobilajām ierīcēm;
* samazināti plānotie izdevumi Gulbenes novada pašvaldības aģentūras "Gulbenes tūrisma un kultūrvēsturiskā mantojuma centrs" struktūrvienībai “Dzelzceļš un Tvaiks” 8 000 *euro* apmērā, plānojot atlikumu uz 2021.gadu remontdarbu veikšanai;
* samazināti plānotie izdevumi Gulbenes novada pašvaldības Informācijas tehnoloģiju kompetences centram 26 000 euro apmērā, plānojot atlikumu uz 2021.gadu IT resursu migrācijai uz mākoni, iekšējās tīmekļa vietnes (Intranet) modernizācijai, datu rezerves kopiju nodrošināšanai administrācijas darbstacijām.

*Vides aizsardzība (būtiskākie grozījumi):*

* dabas resursu nodokļa izdevumu palielināšana Vides aizsardzības jautājumu komisijas lēmumu pieņemšanai par 33 930 *euro*.

*Teritoriju un mājokļu apsaimniekošana (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* savstarpēji grozīts iestādes finansējums pa ekonomiskās klasifikācijas kodiem vai atlīdzības plāns pa iestādēm/struktūrvienībām;
* plānots finansējums PVN samaksai 4 431 *euro* apmērā, galvenokārt saistībā ar pieaugumu maksas pakalpojumiem rudens/ziemas sezonā;
* plānotais finansējums apkures sistēmu sakārtošanai no Gulbenes novada pašvaldības Attīstības un projektu nodaļas pārplānots uz Gulbenes novada sociālo dienestu 6 390 euro apmērā siltumapgādes sistēmu remontam.
* samazināts plānotais finansējums divu automašīnu iegādei Gulbenes novada pašvaldības autonomo funkciju veikšanai 14 000 *euro* apmērā, plānojot to kā atlikumu uz 2021.gadu (ņemot vērā nesekmīgos iepirkumus);
* saņemtais projektu finansējums plānots izdevumu sadaļā projektu noteiktajiem mērķiem;
* samazināti plānotie izdevumi pamatkapitāla palielināšanai un dotācijai SIA "Gulbenes nami" 56 865 euro apmērā, plānojot to kā atlikumu 2021.gadam;
* precizētas mājokļu apsaimniekošanas budžeta tāmes pēc izpildes.

*Veselība (būtiskākie grozījumi):*

* palielināts finansējums projektam “Ģimenes ārstu prakšu infrastruktūras uzlabošana Gulbenes novadā” sakarā ar nepieciešamajiem papildus remontdarbiem 1 974 *euro* apmērā.

*Atpūta, kultūra un reliģija (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* samazināti plānotie izdevumi pasākumiem kultūras un tautas namiem, ņemot vērā ieņēmumu neizpildi 22 962 *euro* apmērā;
* samazināti Gulbenes novada Sporta pārvaldes izdevumi 10 000 *euro* apmērā, plānojot tos 2021.gadam sporta laukuma projekta izstrādei;
* palielināts plānotais finansējums Litenes pagasta bibliotēkai, ņemot vērā veiktos remontdarbus grīdas montāžai un ūdensvada montāžai.

*Izglītība (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* ņemot vērā izmaksāto atlīdzību, savstarpēji grozīts atlīdzības plāns pa izglītības iestādēm un budžeta tāmēm;
* saņemtā mērķdotācija attālinātajām mācībām plānota pedagogu darba samaksai un valsts apdrošināšanas obligātajām iemaksām;
* samazināts plānotais finansējums Gulbenes novada vidusskolai 36 265 euro apmērā, plānojot remontdarbus 2021.gadā;
* samazināts plānotais finansējums jauniešu centram “B.u.M.s” 3 960 euro apmērā, plānojot ieejas izbūvi 2021.gadā;
* saņemtais projektu finansējums plānots izdevumu sadaļā projektu noteiktajiem mērķiem;
* samazināti plānotie izdevumi Druvienas Latviskās dzīves ziņas centram, samazinot biļešu ieņēmumus.

*Sociālā aizsardzība (būtiskākie grozījumi):*

* transporta pakalpojumu un transportlīdzekļu remontdarbu izmaiņas pēc fakta;
* saņemtais projektu finansējums plānots izdevumu sadaļā projektu noteiktajiem mērķiem;
* palielināts plānotais finansējums atlīdzības nodrošināšanai sociālās aprūpes centrā “Jaungulbenes alejas” no saņemtajiem ieņēmumiem par sniegtajiem pakalpojumiem.

***Finansēšana***

Plānotie saņemtie aizņēmumi, plānoto saņemto aizņēmumu grozījumi:

* samazināts plānotais aizņēmums projektam “Baložu ielas rekonstrukcija” 91 467 *euro* apmērā;
* plānots finansējums aizņēmuma atmaksai projektam "Uzņēmējdarbības attīstība Gulbenes novadā” 42 744 *euro* apmērā, saņemot starpposma maksājumu;
* finansējums, kas bija plānots un apstiprināts 2020.gada budžeta ietvaros noteiktam mērķim un nav izlietots objektīvu iemeslu dēļ, tiek atstāts atlikumā saglabājot mērķi 2021.gadā.

Gulbenes novada domes priekšsēdētājs N.Audzišs